Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia imekuza masomo hususan ya ngazi za juu ikiwemo sekondari na chuo kikuu. Wanafunzi wanaweza kuhudhuria masomo yao wakiwa mbali na shuleni kutumia mtandao. Masomo pia yameimarika. Wanafunzi wanaweza kujisomea wenyewe katika mtandao na kupata elimu iliyo ya kweli na iliyo sawa sawa na wanayoipata shuleni. Hivyo kazi ya walimu shuleni imerahisishwa. 
Kutokana na teknolojia walimu hawana kazi ngumu ya kubeba vitabu vingi waingiapo darasani au kuhifadhi rekodi zao kwenye vitabu ambavyo mara nyingi hupotea ila hutumia kompyuta madarasani kufundisha na hata kuhifadhi nakala zao muhimu hivyo kuwa na hakikisho kuwa ziko salama. Mwalimu anaweza kuzipata kwa urahisi wakati wowote anapozihitaji. 
Vikokotoo vinatumika na wanafunzi kuwarahisishia hisabati au masomo mengine yanayojumlisha tarakimu. Wanafunzi wamefaidika sana na kifaa hiki kwa kuwa kimefanya masomo yao kuwa rahisi na pia kupunguza muda waliokuwa wakitumia kufanyia mtihani walipokuwa wakitumia vidole kuhesabu au kutumia kalamu pekee. 
Masomo ya sayansi yameendelea sana kwa kuwa na kompyuta wanaotumia kutafiti mambo ya kisayansi. Wanafunzi wanaelewa zaidi kwa kuona picha halisi katika kompyuta ya baadhi ya vipengele wanavyovisoma darasani. Mwanafunzi anapoiangalia picha hiyo ni vigumu kwake kuisahau kwani picha inamvuto fulani au pengine anapoangalia jinsi kitu fulani kinavyo tengenezwa akili yake hupanuka na kuelewa zaidi. 
Kompyuta zilizoko mashuleni hupotosha wanafunzi wengi mno. Wanafunzi wanapoenda katika chumba cha kuhifadhi kompyuta bila ya taarifa ya mwalimu baadhi ya wanafunzi hutazama vipindi vinavyopotosha maadili ya jamii. Hivyo basi mwanafunzi aliyekuwa na tabia njema huzipata kabadilika polepole kwa yale anayoyatazama yana kita akilini mwake na kumbadilisha tabia. 
Kamera za kusaka aina zinazowekwa shuleni hukuza usalama wa wanafunzi. Yapo mengi yanayoweza kufanyika shuleni, njema au baya bila ya walimu kufahamu lakini kutokana na kamera hizo usalama unaweza kuimarika zaidi kwa kuwa kila jambo linalotokea shuleni linanaswa kwa wakati. 
Kuwepo kwa mashine za kuchapisha makaratasi kumesaidia katika kuchapisha mitihani ya wanafunzi wakati wowote ule mwalimu anapohitaji hivyo kukuza elimu ya wanafunzi na kurahisisha kazi ambayo mwalimu angeifanya kuandika mitihani yote na kuisahihisha. Mashine hii pia inasaidia katika uchapishaji wa taratibu za shule ambazo husaidia kuendeleza shule kwa mpangilio.
Mashine kama vile vikokotoo vimewafanya wanafunzi kuwa wavivu darasani katika kufanya hisabati zozote kwa kuwa nadhana kuwa kikototoo kitawasaidia darasani. Hili lina wasababishia uvivu. Hili hata linawasababishia wanafunzi kusahau haraka.